Nõukogude Liidu kokkuvarisemine oli 20. sajandi suurim geopoliitiline katastroof. Tunnete selle lause autori ära? Loomulikult pärineb see Venemaa rahvusliku liidri Vladimir Putini suust. Ning ehkki Putinit 20. sajandi suureks mõtlejaks pidada ei saa, siis selle lausega pani Volodja tegelikult täppi. Paraku uitab enamus kommentaare, mis mulle Putini konkreetsest väitest silma hakanud, täiesti valedel radadel. Küll on süüdistatud  teda stalisnismi rehabiliteerimises, küll kurjuse impeeriumi taganutmises, kuid kindlasti polnud Volodjal eelnev meeles hetkel, kui ta konkreetse avalduse tegi. Putin ei rääkinud ju poliitilisest, vaid geopoliitilisest katastroofist.